ILINK บวก 5 วันติด! พุ่งต่ออีก 6% คาดเก็งกำไรหลังเป็นขาลงมานานแนะซื้อเป้า 5.90 บ.
ILINK บวก 5 วันติด! พุ่งต่ออีก 6% คาดเก็งกำไรหลังเป็นขาลงมานานแนะซื้อเป้า 5.90 บ. โดย ณ เวลา 15.02 น. อยู่ที่ระดับ 4.64 บาท บวก 0.26 บาท หรือ 5.94% ด้วยมูลค่าซื้อขาย 6.86 ล้านบาท
29 ม.ค. 2562

ผู้สื่อข่าวรายงานว่า บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK ณ เวลา 15.02 น. อยู่ที่ระดับ 4.64 บาท บวก 0.26 บาท หรือ 5.94% ด้วยมูลค่าซื้อขาย 6.86 ล้านบาท ราคาหุ้นวิ่ง 5 วันติด โดยนับตั้งแต่หุ้นยืนที่ระดับ 4.16 บาท เมื่อวันที่ 22 ม.ค.62 จนถึงล่าสุดหุ้นวิ่งแล้ว 11.53%

บล.ทิสโก้ ระบุว่า ประเด็นหุ้นน่าสนใจ Fundamental Pick ILINK – มองราคาหุ้นที่ร่วงมากกว่า 50% ในปีที่แล้ว ซึมซับความเสี่ยงโดนค่าปรับจาก AOT ไปมากแล้ว สะท้อนในราคาหุ้นปัจจุบันที่เทรดต่ำกว่า BV โดยคิดเป็น PBV เพียง 0.8x และเมื่อพิจารณาการถือหุ้น ITEL 60% พร้อมให้ส่วนลดราคาที่ 15% ราคาหุ้น ILINK จะคิดเป็นเพียง PER ไม่ถึง 3x ซึ่งมองว่าต่ำเกินไป, รอลุ้นข่าวประมูลวางเคเบิ้ลใต้น้ำเกาะสมุย/เกาะเต่า (คาด 1H19) จะเป็นปัจจัยกระตุ้นราคาหุ้น, เป้าพื้นฐาน 5.9 บ.